als_Latn dik_Latn sag_Latn
Këshilli për investitorë të huaj ankohet për ndryshimet e shpeshta të ligjevePublikuar 1 month ago në Alsat-M
Qeveria, para se t’i ndryshojë ligjet dhe t’ia përshtatë ato sipas legjislacionit të Bashkimit Evropian duhet të kërkojë mendim nga investitorët vendorë dhe të huaj. Kështu u shprehën sot nga Këshilli i investitorëve të huaj. Ata kërkojnë që edhe kompanitë të shprehim mendimin e tyre rreth zgjidhjeve të reja ligjore.“Shumë kompani dhe investitorë të huaj janë të interesuar të vijnë këtu, por kuptohet, vetëm nëse qeveria i merr parasysh këto vërejtje dhe nëse bën përmirësime ligjore. Kjo mund të kontribuojë që të tërhiqen më shumë firma të huaja në Maqedoni. Sot Këshilli përballet me konkurrencë të madhe, dhe përmirësimet ligjore do të ishin pozitive”, tha Huan Pedro Navaro, Kryetar i Këshillit për investitorë të huaj.“E kuptoj këtë si vërejtje, por doemos të mbahet llogari edhe për qëllimin strategjik, harmonizimin e rregullativës tonë me atë të BE-së. Kuptohet se një pjesë e madhe e ndryshimeve që bëhen, mund të mos diktohen nga BE-ja, por vijnë nga kërkesat e kompanive ose bashkësisë afariste. Ne nuk kënaqemi me ndryshimin e ligjeve, kjo nuk është argëtuese për qeverinë, por thjesht, duhet për të bërë sistemin, sa më të barabartë, sa më të avancuar dhe sa më të mirë për të gjithë në shtet, e jo vetëm për një grup të caktuar”, u shpreh Vladimir Peshevski, zv.kryeministër për çështje ekonomike.Komuniteti afarist kërkoi nga Qeveria edhe përcaktimin e masave konkrete për sigurimin e kuadrove deficitare. “Që kompanitë të mund të ballafaqohet me sukses, me globalizimin dhe konkurrencën e ashpër në treg, nevojitet që vëmendje e posaçme t’i kushtohet sigurimit të kuadrit profesional sikurse kërkon edhe tregu i punës”, tha Branko Azeski, kryetar i Odës Ekonomike.Në Librin e Bardhë, investitorët rekomandojnë modernizimin e autostradës 6 dhe 9, konkretisht atë nga kufiri i Maqedonisë deri në Prishtinë, e cila do t’i bënte portet në Durrës dhe Bari, alternativë e shkëlqyer përballë portit të Selanikut. Sipas komunitetit afarist, gazifikimi dhe marrëveshjet doganore duhet të jenë prioritare për t’u rregulluar. Verica Pavlloska
als_Latn als_Latn